《荔支香近 皋桥夜集，送瞻园》
清代·朱祖谋

冻霭官桥镫飐，双画舮。透幕摵摵西风，吹暝凌波路。

天东一点摵蟾，导客窥朱户。歌罢，婀娜轻筝雁犹语。

游味浅，漫拍遍河梁句。岁晚江空，赢得倦鸿成侣。

红烛楼心，酒醒天涯断肠否。梦委行云一缕。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。